ce ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk kk kk kk kk kk kk kk kk kk kk ru kk kk kk kk kk kk pt kk ru kk kk kk kk kk kk kk ru kk kk kk kk kk kk kk kk ja kk ru bg kk de kk kk
Жайылымды көлдете суару жұмысы жүзеге аспақшы
Жәнібек ауданы әкімдігінде әлеуметтік әріптестік пен әлеуметтік және еңбек қатынастарын …Толығырақ »
Күні: 28.02.2018, 118 рет оқылды
Бүгін 1 наурыз ‒ Алғыс айту күніне орай ұйымдастырылып отырған «Алғыс айтамын» атты   қайырымдылық акциясы басталды.  Акцияның мақсаты ‒мұқтаж жандарға  қайырымдылық және  демеушілік көмек көрсету арқылы  адамдар арасындағы  ізгі қарым-қатынастарды нығайту болып табылады. Жәнібек аудандық мәдениет үйінің фойесінде  оздырылған шараға  «Нұр Отан» партиясы аудандық филиалы  төрағасының бірінші орынбасары Біржан Қуанәлиев қатысты. Игі шара аясында ауданымыздың белгілі кәсіпкерлері, белсенді азаматтары, қол ұшын беріп, мұқтаж тұрғындарға  киім-кешектер үлестіреді. Акцияға ауылдық округтердің және аудан орталығының тұрғындары белсенді  атсалысып, мүмкіндігінше көмек көрсетуде,-деп сөз алған Біржан Қайырғалиұлы жиналған қауымды Алғыс айту күнімен құттықтады. Фойеде қайырымдылық жолымен  жиналған төрт мезгілді қамтитын әр түрлі жасқа арналған киім-кешек  рет-ретімен орналастырылған. Оған мұқтаж жандар қалаған киімдерін еркін таңдап  алды. Аудандық жұмыспен  қамту және  әлеуметтік бағдарламалар бөлімінің басшысы Ғибрат Айтқалиевтің айтуынша,  акцияға аудан орталығы мен ауылдық округтердегі мекеме-ұйымдардың қызметкерлері, кәсіпкерлер және басқа да кең пейілді тұрғындар өз үлесін қосқан.   Ә.Сірәлі
Жүлделі орындарға ие болды
Күні: 28.02.2018, 113 рет оқылды
Жақында Ақмола облысының Бурабай ауданындағы Қатаркөл ауылында өткен туристік көпсайыс бойынша Қазақстан Республикасының ашық чемпионатына (шаңғы туризмі техникасы бойынша) Батыс Қазақстан облысының құрамасы сапында Жəнібек аудандық балалар-жасөспірімдер туризмі және экология орталығының  қызметкері Ерлан Нығметов пен «Тау туризмі» үйірмесінің тəрбиеленушісі Бекзат Бимұхамбетов (жетекшісі С.Тастенов) қатынасып, жүлделі орындарға ие болды.
Күні: 28.02.2018, 524 рет оқылды
Жәнібек ауданының Талов ауылдық округіндегі Ғ.Сарыбаев атындағы ЖББОМ-балабақша кешені директорының тәрбие жұмыстары жөніндегі орынбасары А.Исмағұлованың айтуынша, жақында Батыс Қазақстан облыстық білім басқармасының ұйымдастыруымен өткен «Рухани жаңғыру» мемлекеттік бағдарламасы шеңберінде, педагог мәртебесін көтеру мақсатында «Батыс Қазақстан облысының үздік педагогикалық династиясы» байқауына ауданымыздың атынан көптеген жылдар бойы білім саласында жемісті еңбек етіп келе жатқан Сидағалиевтер отбасы қатысып, «Шығармашыл, дарындылық, табыс» аталымына ие болыпты. Тағы бір жаңалық, отбасы туралы фильм түсіріліп, ол «100 жаңа есімнің» ішіне кіретін болған. А.ЕСІРКЕПОВ
Күні: 28.02.2018, 120 рет оқылды
Жәнібек ауылының тұрғыны, сексеннің сеңгіріне шыққан Кәрім Хайруллин ұзақ жылдар ауданымыздың шаруашылықтарында жемісті қызмет атқарды. Ол әр жылдарда Талов, Свердлов,Қамысты, Қайрат кеңшарларында бөлімше меңгерушісі, есепші болып жұмыс істей жүріп, қолы қалт еткен уақытта аудандық газетке науқандық жұмыстар, еңбек озаттары жөнінде суреттемелер, мақалалар жазумен айналысты. Елбасының Жарлығымен бекітілген 1 наурыз Алғыс айту күніне байланысты аудандық «Шұғыла»  газетінің бас редакторы Ахмедияр Батырханов ақсақалдың мекенжайына арнайы барып, баспасөз саласына өзіндік үлесін қосқан ардагерге ілтипат білдіріп, алғыс айтты. –Сіздің еңбек жолыңыз бізге үлгі-өнеге. Жасыңыз біразға келсе де тұғырдан түспей, көз көрген, қызметтес болған жандар туралы әлі де қалам сілтеп келесіз. Біздің Сіздей ақсақалдардан үйренеріміз көп,-деген ол еңбек ардагеріне шағын сыйлық табыс етті. Кәрім ақсақал өз тарапынан редакция ұжымына алғысын білдіріп, батасын берді.
Күні: 27.02.2018, 138 рет оқылды
Жақында Орал қаласында гір спортынан жасөспірімдер, жастар және қыздар арасында Батыс Қазақстан облысының жеке-командалық чемпионаты өткен болатын. Орал қаласы және Бөрлі, Ақжайық, Бөкей Ордасы, Жаңақала, Тасқала, Қазталов аудандарының спортшылары қатысқан жарыста жәнібектік Мерген Задоров 78 келіден жоғары салмақта екінші орынға ие болып, облыстық дене шынықтыру және спорт басқармасының диплом және медалімен марапатталды.
Күні: 27.02.2018, 106 рет оқылды
Жәнібек ауданы Борсы ауылдық округіндегі шаруалар асыл тұқымды мал мен одан алынатын өнімнің сапасын арттыру мақсатында демеуқаржы алуды жалғастыруда. Былтыр ауылдық округтегі 18 шаруа қожалығы 1105 бас малға 11 миллион 50000 теңге, 909 бұзауға 7 миллион 238000 мың теңге демеуқаржы алса, мал басын асылдандыру үшін 30 басқа 4 миллион 500000 мың теңге және 23 бұқаға 3 миллион 450 мың теңге демеуқаржыға ие болды.
Күні: 26.02.2018, 168 рет оқылды
Бүгін «Нұр Отан» партиясы Жәнібек аудандық филиалы  ғимаратында  аудан әкімі Азамат Сафималиев тұрғындардың жеке қабылдауын өткізді. Қабылдауға «Нұр Отан» партиясы  аудандық филиалы  төрағасының бірінші орынбасары Біржан Қуанәлиев, бөлім басшылары қатысты. Көкейтесті жеке мәселелерімен тіркелген тұрғындар аудан басшысы алдында өтініштерін алға тартты. Мәселен, Динара Жұмашева, Гүлбану Қабенова, Айнұр Қунарова арендалық  үй мәселесі, қамыстылық Жеміс Шатекова қызын қысқа мерзімдік оқыту мәселесі жөнінде, зейнеткер Рауза Үмбетәлиева материалдық көмек бойынша, Дамир Зейнуллин тұрақты жұмыс, зейнеткер Гүлсім Мұқанова  немерелерінің жәрдемақысы хақында жеке сұрақтарын қойды. Әр мәселені мұқият тыңдаған Азамат Сафималиұлы сұрақтарға тиісінше  жауап берді.
Үстел теннисінен турнир өткізілді
Күні: 26.02.2018, 182 рет оқылды
Жәнібек ауданы Борсы ауылындағы  Ғ.Қараш атындағы жалпы білім беретін орта мектебінде дене шынықтыру пәнінің мұғалімі М. Бекқалиевтің ұйымдастыруымен  үстел теннисінен аудандық турнир оздырылды.    Жарысқа аудан мектептерінен бес  команда қатысты.  Қызықты әрі тартысты өткен  сайыстың қорытындысында бірінші орынды Ғ.Қараш атындағы ЖББОМ  командасы иеленсе, екінші  орын  Ғ.Сарыбаев атындағы мектеп командасына  бұйырды. Үшінші орынды Х.Халиуллин атындағы мектеп  қанжығасына байлады. Жеңімпаздар диплом және  медальдармен  марапатталды.
«Адамдар үшін қашанда, Жеңістің құны қымбат қой…»
Күні: 23.02.2018, 156 рет оқылды
Бүгін А.Оразбаева атындағы ЖББНМ-де  Елбасы Н.Назарбаевтың  «Болашаққа бағдар: рухани жаңғыру»  атты бағдарламалық  мақаласы аясында «Туған жерге туыңды тік» мақалын ұран  ете отырып, бір күндік шаңғышылар жорығын ұйымдастыру  арқылы туған жердің табиғатын аялау, Сталинград майданының Жеңіспен аяқталғанына 75 жыл толу құрметін атап өту мақсатында майдангер ата-бабамызға тағзым жасау, су қоймаларындағы аэрация жұмыстары арқылы су жәндіктері мен балықтарына қамқорлық  көрсету мақсатында ізгілікті шара ұйымдастырылды. Бауырластар зиратына тағзым   еткен шаңғышылар тобы  «ДЭУ» және  «Кірпіш» су қоймаларындағы аэрация жұмыстары арқылы су жәндіктері мен балықтарына қамқорлық жасау мақсатында төрт жерден ойық ойды.   Одан кейін  экспедиция мүшелері  облыстық тарихи-өлкетану музейінің  Жәнібек аудандық филиалында болып, өлке тарихына қатысты жәдігерлермен танысып, Ұлы Отан соғысының алапат от кешу жылдарында жау ұшағының бомбасынан зардап шеккен су мұнарасына  аялдады. Аудандық ардагерлер үйінде Сталинград майданының Жеңіспен аяқталғанына 75 жыл толуына орай оздырылған шараның шымылдығы журналист Олжас  Рамазановтың соғыс  өрті шарпыған Жәнібек  туралы түсірген деректі фильмімен  ашылды. Аудандық  ардагерлер  кеңесінің төрағасы Амангелді Мырзағалиұлы,  ардагер ұстаз  Меркен Кенжеғалиев, соғыс тұсында  тылда  еңбек еткен Меңсұлу Мусилова, жау бомбасы эшелонға түскенде отбасынан айырылып, құдіреттің күшімен  өзі аман қалған, атын да, затын да білмейтін шағында мейірімді қазақ отбасы Ғаниевтердің бауырында тәрбиеленген жеткіншек  Зейнеп Ғаниевалар соғыстың жұртшылыққа, өз өмірлеріне тигізген қайғы-қасіретін, зардабын қамыға еске алып, жеткіншектерді елжандылыққа, аға ұрпақтың ерлік дәстүріне құрметпен қарауға баулып отырған осынау шаралардың тәрбиелік мәніне терең тоқталды. «Шұғыла» қоғамдық-саяси газетінің тілшісі Меңдігүл Ғарифоллақызы мектеп музейіне  Кеңес Одағының Батырлары Ерденбек Ниетқалиев, Мәншүк Мәметова,  майдангерлер Ғаллем Сапашев, Құлмырза Қанаев, Күлтен Кисеков, Қабдолла Нұрғалиев, Қайырлы Теміровтер туралы аудандық «Шұғыла»  газетінде жазылған  өз мақалаларын  мектеп директоры Маркс Нұфтығалиевке табыстады. Ұжым басшысы Маркс Меңдіғалиұлы аудандық  ардагерлер  кеңесінің төрағасы Амангелді  Уәлиевке мектепте өтетін шараларға ардагерлер ұйымы тарапынан  рухани   тұрғыдан үнемі қолдау білдіріп келгені үшін Алғыс хат табыстап,  Меңсұлу Мусилова мен Зейнеп Ғаниева әжелерге естелік сыйлық ұсынды. Кеш барысында 5-сынып оқушысы Жангүлім Жендетқалиева  «Майдангер ағалар» өлеңін оқыса, 5-сынып оқушысы Ділназ   Ғалымова «Тәуелсіз қазақтың қызымын» әнін шырқады.
Мемлекеттік қызмет көрсетудің жәрмеңкесі
Күні: 23.02.2018, 170 рет оқылды
Бүгін «Азаматтарға арналған үкімет» мемлекеттік корпорациясы» коммерциялық емес ационерлік қоғамы Батыс Қазақстан облысы бойынша филиалы – «Халыққа қызмет көрсету орталығы» департаментінің Жәнібек ауданы бойынша филиалы ғимаратында «Мемлекеттік көрсетілетін қызметтер жәрмеңкесі» өтті. Оған Жәнібек ауданы бойынша жергілікті атқарушы органдардың мемлекеттік көрсетілетін қызметтер саласындағы өкілдері қатысты. Жәрмеңкенің мақсаты — аудан көлемінде көрсетілетін мемлекеттік қызметтер және электронды қызметтер туралы толық ақпарат бере отырып, қызмет көрсету бағытында тұрғындарды толғандырған ойлар мен проблемалық мәселелерге, сұрақтарға жауап беру болып табылады. Жәрмеңкеге барлығы 8 мекеме қатысты. Азаматтардың сұрақтарының басым бөлігі жер, ауыл шаруашылығы, жер қатынастары, тұрғын үй, құрылыс, жұмыспен қамту, білім беру бағытында болды. Жәрмеңке барысында оған 50 қызмет алушы қатысып, барлығы 80 қызмет көрсетілді. Сондай-ақ электронды қолтаңба және электрондық қызметтер алу туралы 18 тұрғынға кеңес берілді. Аудандық халыққа қызмет көрсету орталығының мамандары тұрғындарға «Электрондық цифрлық қолтаңба» арқылы электрондық қызметтер көрсетті. Мемлекеттік қызметтер көрсету бойынша бейнероликтер көрсетіліп, тұрғындарды ақпараттандыру мақсатында әртүрлі салада жадынамалар таратылды. Осы бағыттағы жұмыстар әрі қарай да жалғасын табатын болады.
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті